Diari Oficial de la Generalitat Valenciana


Sumari del DOGV 7337, del 12-08-2014 (2014/7472)

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual es constituïx el Col·legi Rural Agrupat d'Educació Infantil i Primària Ribera Baixa de Llaurí.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7337

Data del DOGV
:   12-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7472


Data del document
:   31-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual es constituïx el Col·legi Rural Agrupat d'Educació Infantil i Primària Ribera Baixa de Llaurí. [2014/7472]  
La Direcció Territorial d'Educació, Cultura i Esport de València ha remés un escrit en el qual s'assenyala la conveniència de crear un únic centre que agrupe els col·legis incomplets que actualment hi ha a les localitats de Llaurí i Fortaleny. A la proposta s'hi adjunta l'informe emés per la Inspecció Educativa i els escrits dels presidents dels consells escolars afectats en què se sol·licita la creació d'un col·legi rural agrupat.  
El Servici de Planificació Educativa de la Direcció General de Centres i Personal Docent ha emés un informe en el qual s'assenyala la conveniència d'accedir a la proposta i constituir un col·legi rural agrupat per a garantir l'escolarització de l'alumnat en el seu entorn social, econòmic i cultural; amb això s'aconseguirà una major eficiència en l'assignació de recursos al medi rural, ja que esta figura suposa un projecte pedagògic comú, es garantix una millor coordinació dels recursos humans i materials que així es compartiran, i s'obtindrà una millor rendibilitat dels recursos personals i materials destinats a la zona.  
  
L'article 2 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern valencià (DOGV 08.09.1997), faculta la conselleria competent en matèria d'educació per a establir agrupacions d'unitats ubicades en distintes localitats de manera que puguen constituir-se en un col·legi rural agrupat.  
  
L'Orde de 15 de maig de 1997, de la Conselleria de Cultura, Educació i Ciència (DOGV 04.07.97) regula el procediment per a la constitució dels col·legis rurals agrupats d'Educació Infantil i Primària.  
  
L'article 5 del reglament esmentat establix que els col·legis rurals agrupats tindran la denominació específica que aprove la conselleria competent en matèria educativa a proposta del centre i amb la consulta prèvia als ajuntaments implicats.  
L'article 4.3 del reglament mencionat disposa que no podran haver-hi en el mateix municipi centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certificarà que no hi figura inscrit cap centre en eixa localitat amb la denominació proposada.  
El Col·legi d'Educació Infantil i Primària Sant Blai de Llaurí i el del Col·legi d'Educació Infantil i Primària Sant Antoni Abat de Fortaleny, en les sessions extraordinàries dels seus consells escolars celebrades el 29 d'abril de 2013, van adoptar proposar una denominació específica per al nou centre. La denominació proposada és Ribera Baixa, que es correspon amb el nom de la comarca en què es troben situats els dos municipis.  
Per tot això, vista la proposta de la Direcció General de Centres i Personal Docent i de conformitat amb esta, en virtut de les competències que m'atribuïxen el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Es constituïx per agrupació de les unitats del Col·legi d'Educació Infantil i Primària Sant Antoni Abat de Fortaleny, codi 47517104, i del Col·legi d'Educació Infantil i Primària Sant Blai de Llaurí, codi 26611419, el centre docent següent:  
Província: València  
Localitat: Llaurí  
Denominació: Col·legi Rural Agrupat d'Educació Infantil i Primària Ribera Baixa  
Codi: 72380695  
Titular: Generalitat  
Domicili: c/ Cullera, s/n, CP: 46639  
Composició: 3 unitats d'Educació Infantil i 6 unitats d'Educació Primària  
Capacitat: 75 llocs escolars d'Educació Infantil i 150 d'Educació Primària  
  
Segon  
1. El centre nou iniciarà les seues activitats en el curs escolar 2014-2015.  
2. Este centre impartirà el Programa Plurilingüe d'Ensenyament en Valencià (PPEV)  
3. L'àmbit d'actuació del nou centre es desenrotllarà en els aularis ubicats en els municipis de Fortaleny i Llaurí.  
  
Tercer  
1. El Col·legi d'Educació Infantil i Primària Sant Antoni Abat de Fortaleny i el Col·legi d'Educació Infantil i Primària Sant Blai de Llaurí cessaran les seues activitats en acabar el curs acadèmic 2013-2014.  
  
2. Les seues unitats, llocs de treball i plantilla docent, així com el material i equipament, s'integraran en els aularis respectius que componen el Col·legi Rural Agrupat d'Educació Infantil i Primària Ribera Baixa.  
  
Quart  
1. L'aulari de Fortaleny s'ubicarà al carrer Sueca, núm. 1, d'esta localitat i s'identificarà amb el codi 19088961.  
2. La seua composició serà d'1 unitat d'Educació Infantil i 2 d'Educació Primària.  
3. Els llocs de treball seran els següents:  
- 1 d'Educació Infantil  
- 2 d'Educació Primària  
- 1 d'Educació Primària, Anglés, itinerant compartit amb l'altre aulari del CRA  
- 1 d'Educació Primària, Música, itinerant compartit amb l'altre aulari del CRA  
- 1 d'Educació Especial, Pedagogia Terapèutica, itinerant compartit entre altres aularis del CRA  
  
Quint  
1. L'aulari de Llaurí s'ubicarà en la seu del CRA i s'identificarà amb el codi 10279706.  
2. La seua composició constarà de 2 unitat d'Educació Infantil i 4 d'Educació Primària.  
3. Els llocs de treball seran els següents:  
- 3 d'Educació Infantil, un dels quals itinerant compartit amb l'altre aulari del CRA  
- 4 d'Educació Primària  
- 1 d'Educació Primària, Anglés  
- 1 d'Educació Primària, Educació Física, itinerant compartit amb altres aularis del CRA  
  
Sext  
El règim aplicable al professorat itinerant del Col·legi Rural Agrupat d'Educació Infantil i Primària Ribera Baixa serà l'establit per l'Orde 44/2012, d'11 de juliol, de la Conselleria d'Educació, Formació i Ocupació, per la qual es regula el règim aplicable al professorat que presta servici en més d'un centre docent públic d'ensenyança no universitària de titularitat de la Generalitat (DOCV 17.07.2012).  
  
  
Sèptim  
L'adscripció del professorat amb destinació definitiva en els col·legis d'Educació Infantil i Primària que es constituïxen com a col·legi rural agrupat es realitzarà de conformitat amb el que disposa la Resolució de 8 de maig de 2000, del director general de Personal de la Conselleria d'Educació, per la qual s'establix el procediment d'adscripció dels mestres amb destinació definitiva en la constitució dels col·legis rurals agrupats d'Educació Primària i Infantil (DOGV 25.05.2000).  
  
  
Octau  
El personal docent amb destinació definitiva en els centres esmentats en el punt tres d'esta resolució que, com a conseqüència de la integració, s'adscriga al centre de nova creació, mantindrà l'antiguitat que tenia en el centre d'origen en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos (BOE 30.10.2010).  
  
Nové  
El personal docent amb destinació definitiva en qualsevol de les unitats que integren el CRA tindrà prioritat davant de qualsevol altre participant per a ocupar les vacants que s'hi produïsquen sempre que complisquen els requisits exigits en el corresponent sistema de provisió dels llocs de treball, i sense que això supose pèrdua de puntuació ni d'antiguitat en el centre. Quan, en este sentit, es produïsca concurrència de dos o més mestres, la prioritat la determinarà la major puntuació que s'obtinga en el procediment aplicable.  
  
  
Deu  
La Direcció Territorial d'Educació, Cultura i Esport de València nomenarà l'equip directiu del centre, de conformitat amb allò que s'ha establit en l'article 137 de la Llei Orgànica 2/2006, de 3 de maig, d'Educació, i en l'article 17, 3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern valencià (DOGV 08.09.1997).  
  
Onze  
El centre aplicarà l'increment del nombre de l'alumnat per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de mesures urgents de racionalització del gasto públic en l'àmbit educatiu en els centres docents no universitaris públics i privats concertats de la Comunitat Valenciana (DOCV 22.05.2012). Este increment s'aplicarà mentres es donen les circumstàncies previstes en el Reial Decret Llei 14/2012.  
  
Dotze  
L'aplicació i desplegament d'esta resolució no podrà tindre cap incidència en la dotació de tots i cada un dels capítols de gasto assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
Tretze  
S'autoritza les direccions generals competents en matèria de règim econòmic i de règim jurídic dels centres docents perquè, en l'àmbit de les seues competències respectives, adopten totes les mesures que siguen necessàries per al millor compliment del que disposa esta resolució.  
  
Catorze  
El que establix esta resolució s'inscriurà en el Registre de Centres Docents de la Comunitat Valenciana.  
  
Quinze  
La present resolució es publicarà en el Diari Oficial de la Comunitat Valenciana i produirà efectes a partir del començament del curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-la.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-la.  
  
València, 31 de juliol de 2014.- La consellera d'Educació, Cultura i Esport: María José Catalá Verdet.